**Številka: 1007-16/2025-1**

Na podlagi 58. člena Zakon o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) MINISTRSTVO ZA INFRASTRUKTURO, DIREKCIJA RS ZA INFRASTRUKTURO, Hajdrihova ulica 2a, Ljubljana objavlja javni natečaj za zasedbo prostega uradniškega delovnega mesta

**PODSEKRETAR (šifra DM 560) v Sektorju za vzdrževanje, varstvo cest in prometno varnost**

za nedoločen čas, s polnim delovnim časom in s trimesečnim poskusnim delom.

Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj šest (6) let delovnih izkušenj,
* opravljeno usposabljanje za imenovanje v naziv,
* strokovni izpit iz upravnega postopka druge stopnje,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne izkušnje so delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Kandidat, ki je opravil strokovni izpit za imenovanje v naziv skladno z določbami ZJU in/ali se je udeležili priprav na strokovni izpit za imenovanje v naziv, se šteje, da izpolnjuje pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja.

Pri izbranem kandidatu se bo preverjalo, ali ima opravljen strokovni izpit iz upravnega postopka. V primeru, da kandidat nima opravljenega strokovnega izpita iz upravnega postopka, ga bo skladu s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) moral opraviti v roku treh mesecev od sklenitve delovnega razmerja.

Naloge, ki se opravljajo na tem delovnem mestu:

* vodenje upravnih postopkov za izdajo dovoljenj za izjemne in izredne prevoze, ter zapore cest;
* strokovna pomoč na področju izdaje dovoljenj za izredne in izjemne prevoze ter zapore državnih cest;
* sodelovanje v postopkih javnih naročil iz delovnega področja in priprava gradiva za le te;
* zbiranje, urejanje in priprava podatkov za oblikovanje zahtevnejših gradiv;
* sodelovanje pri oblikovanju sistemskih rešitev in drugih najzahtevnejših gradiv;
* samostojno vodenje proračunskih projektov;
* opravljanje drugih zahtevnejših nalog.

Strokovna usposobljenost kandidatov se bo presojala na podlagi priložene izjave o izpolnjevanju pogojev, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj (opis mora vsebovati navedbo delodajalca oz. druge pravne ali fizične osebe za katero je kandidat opravljal delo, datum začetka in konca opravljanja dela, opis dela ter stopnjo izobrazbe, ki se je zahtevala za opravljanje dela na posameznem delovnem mestu);
3. pisno izjavo kandidata o izpopolnjevanju pogoja znanja uradnega jezika;
4. pisno izjavo kandidata o opravljenem strokovnem izpitu iz upravnega postopka druge stopnje oziroma pisno izjavo kandidanta, da izpita iz upravnega postopka druge stopnje še ni opravil;
5. pisno izjavo kandidata o opravljenem usposabljanju za imenovanje v naziv (če je usposabljanje opravil) oziroma pisno izjavo kandidanta o neopravljenem usposabljanju za imenovanje v naziv (če usposabljanja še ni opravil);
6. pisno izjavo kandidata:  
   - da je državljan Republike Slovenije  
   - da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,  
   - da  zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
7. pisno izjavo, da za namen tega natečajnega postopka dovoljuje Direkciji RS za infrastrukturo pridobitev podatkov iz uradnih evidenc drugih organov (če kandidat to dovoljuje) oziroma pisno izjavo, da bo za namen tega natečajnega postopka podatke iz uradnih evidenc predložil sam (če kandidat ne dovoljuje, da podatke iz uradnih evidenc pridobi Direkcija RS za infrastrukturo).

**Prijava na prosto delovno mesto mora biti obvezno pripravljena na obrazcu »Vloga za zaposlitev, št. 1007-16/2025«, ki je priloga tega javnega natečaja, z natančno izpolnjenimi vsemi rubrikami in izjavami.**

V izbirni postopek bodo v skladu z 21. členom Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06 in 104/10) uvrščeni kandidati, ki izpolnjujejo natečajne pogoje.

Izbrani kandidat bo delo na delovnem mestu podsekretar opravljal v nazivu podsekretar z možnostjo napredovanja v naziv sekretar. Z izbranim kandidatom bo sklenjeno delovno razmerje za nedoločen čas, s polnim delovnim časom ter trimesečnim poskusnim delom. Izbrani kandidat bo delo opravljal v poslovnih prostorih Direkcije Republike Slovenije za infrastrukturo, Hajdrihova ulica 2a, 1000 Ljubljana.

Kandidati pošljejo prijavo (na priloženem obrazcu Vloga za zaposlitev) v zaprti ovojnici z označbo: "za prosto delovno mesto – PODSEKRETAR (šifra DM 560), na naslov: Ministrstvo za infrastrukturo, Tržaška cesta 19, 1000 Ljubljana. Rok za vlaganje prijav je 8 dni po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mzi@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem javnem natečaju bo objavljeno na osrednjem spletnem mestu državne uprave GOV.SI.

Informacije o izvedbi javnega natečaja dobite pri ga. Zali Arnolj, tel. (01) 478 87 37, informacije o delovnem področju pa pri g. Milošu Dularju, tel (01) 478 80 60.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

S posredovanjem vloge za zaposlitev kandidat jamči, da so osebni podatki, ki jih posreduje Direkciji RS za infrastrukturo, točni, ažurni in popolni.

Pri Direkciji RS za infrastrukturo spoštujemo pravico do zasebnosti, zato z osebnimi podatki kandidatov ravnamo odgovorno ter skladno s Splošno uredbo o varstvu podatkov (GDPR) in veljavnim Zakonom o varstvu osebnih podatkov. Informacije o obdelavi osebnih podatkov za področje iskalcev zaposlitve so dostopne na spletni povezavi ([www.di.gov.si](http://www.di.gov.si)). Na željo kandidata lahko informacije o obdelavi osebnih podatkov posredujemo po pošti.

Priloga:

Obrazec Vloga za zaposlitev